**Uneori inima-mi arde**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sper că inima mea-și dorește,

Culori de pace din cerul senin,

Parfumul plăcut al florii ce-nflorește

Și cântecul iubirii al florii de crin.

Sufletul meu se zbate întruna,

Dorința lui fierbe pentru a urca mai sus,

S-aducă inimii mele cununa,

Pe scara luminii să fie mai presus.

Alung gândul blestemat de furtună,

Când inima-mi arde-n lacrimi de dor,

Privesc natura cu-o stare mai bună,

Noul răsărit m-așteaptă cu-al păcii izvor.

Nu vreau să simt deznădejdea-n mine,

Plutind pe o barcă fără catarg,

Inima-mi spune să stau alături de tine,

Că tu ai cârma și nu ajung în larg.

Dacă timpul aduce-n inimă uscăciune

Și viața-i amară cu gânduri pustii,

Alerg spre soare, că el poate s-adune,

În inima mea cascada apelor vii.